b'\n_START_ARTICLE_\nMatija\n_START_SECTION_\nIzvor imena\n_START_PARAGRAPH_\nIme Matija izhaja iz latinskega imena Mathias, to pa prek gr\xc5\xa1kih oblik \xce\x9c\xce\xb1\xcf\x84\xce\xb8\xce\xb9\xce\xb1\xcf\x82 (Matth\xc3\xadas) in \xce\x9c\xce\xb1\xcf\x84\xce\xb8\xce\xb1\xce\xb9o\xcf\x82 (Matth\xc3\xa1ios) iz hebrejskega imena \xd7\x9e\xd7\xaa\xd7\xaa\xd7\x99\xd7\x94 (Mattitj\xc3\xa1hu). Hebrejsko ime je zlo\xc5\xbeeno iz hebrejskih besed matti v pomenu besede \xc2\xbbmoj dar\xc2\xab\xc2\xa0in jah \xc2\xbbbog\xc2\xab, torej ime pomeni \xc2\xbbmoj dar je bog\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Matija: 3.677. Med vsemi mo\xc5\xa1kimi imeni pa je ime Matija po pogostosti uporabe uvr\xc5\xa1\xc4\x8deno na 69. mesto.\n_START_SECTION_\nOsebni praznik\n_START_PARAGRAPH_\nV koledarju je ime Matija zapisano 24. februarja (Matija, apostol).'